[ca] Un marc sociocultural propiciat per l'evolució tecnològica, el final de la Segona Guerra Mundial i la posterior recuperació econòmica, va incentivar un període de llibertat individual a partir dels anys seixanta que es va alinear amb certs valors estètics, els quals van ser adoptats per l'arquitectura i desenvolupats en un llenguatge que presentava noves formes radicals de plantejar la ciutat. En aquest marc, la revista d'Archigram, elaborada per un grup de sis arquitectes anglesos, sorgeix com a resposta a l'encorsetament del paradigma arquitectònic britànic. Entre altres aportacions, Archigram va expressar l'arquitectura i la ciutat amb megaestructures transformables on es mostrava un paper predominant de la tecnologia, les quals, més enllà d'elaborar propostes d'alta rigorositat tècnica, mostraven les grans possibilitats que oferia la tecnologia per a un canvi de model de la societat. El contingut d'aquest estudi es centra en el projecte de Computer City, publicat a la revista d'Archigram l'any 1964 del qual és autor l'arquitecte i integrant del grup Dennis Crompton. El projecte es basava en el treball cooperatiu de l'ordinador i l'individu social en la generació d'un entorn responsiu i canviant. A partir del marc històric i dels treballs previs del grup s'analitza la gènesi de Computer City per a entendre i explicar el paper de l'ordinador en el disseny de la ciutat segons Dennis Crompton. A més, es compararà el seu projecte amb el corrent cibernètic de l'època, i la seva evolució, així com la representació diagramàtica dels fluxos d'informació de la ciutat, tot avaluant la seva transcendència com un primer pas en la cibernètica i l'arquitectura digital.

[en] A socio-cultural framework favored by technological evolution, the end of the Second World War and the subsequent economic recovery, encouraged a period of individual freedom from the sixties that aligned with certain aesthetic values, which were adopted by architecture and developed in a language that presented radical new ways of thinking about the city. In this context, the Archigram magazine, produced by a group of six English architects, arises as a response to the corsseting of the British architectural paradigm. Among other contributions, Archigram expressed architecture and the city with transformable megastructures where technology played a predominant role, which, beyond preparing proposals of high technical rigor, showed the great possibilities offered by technology for to a change in the model of society. The content of this study focuses on the Computer City project, published in Archigram magazine in 1964 and authored by the architect and group member Dennis Crompton. The project was based on the cooperative work of the computer and the social individual in the generation of a responsive and changing environment. Based on the historical framework and the previous work of the group, the genesis of Computer City is analyzed to understand and explain the role of the computer in the design of the city according to Dennis Crompton. In addition, his project will be compared with the cybernetic current of the time and its evolution as well as the diagrammatic representation of the city's information flows, while evaluating its significance as a first step in cybernetics and architecture digital.